Hundaeigendur í Borgarnesi þurfa að gera betur Íbúi í Borgarnesi , sem jafnframt er eigandi hunds , vill koma á framfæri athugasemd og ábendingu til annarra hundaeigenda í Borgarnesi . Segir hann það vera orðið grínlaust að fara út með hundinn vegna sóðaskaparins þegar aðrir hundaeigendur hirði ekki upp skítinn eftir hundana sína . „ Það er bara ekkert gaman lengur að ganga um þennan bæ . Þetta fer að verða stígvélafæri , “ segir þessi hundaeigandi og kveðst óhress með slóða - og sóðaskap fólks . „ Leiðin sem liggur framhjá Bókasafninu er greinilega vinsæll áningarstaður . Uppáhaldsstaðurinn okkar er þó Englendingavíkin en þar er mikill hundaskítur og víða . Ég skora á hundaeigendur að hreinsa upp eftir hundana sína og vera alltaf með poka í vasanum , “ segir þessi hundaeigandi í lesendabréfi .